stanford-oval/wikipedia huggingface dataset:
Catharina Charlotta Ross
Henkilöhistoria

Catharina Charlotta Rossin syntymävuotta ei tiedetä, mutta luultavasti hän oli syntynyt 1700-luvun puolivälin paikkeilla. Hänen isänsä oli Turun akatemian professori Isak Ross. Äiti oli Birgitta Ross (o.s. Mjödh), syntyperältään tullinhoitajan tytär. Perheeseen syntyi Catharina Charlottan lisäksi ainakin viisi lasta: Barbro Margareta (s. 1738), Isak (Isaac) nuorempi (1739–1805), Herman (1740–1830), Brigitta Christina (1745–1828) ja Gustava Friedrica (1748–1771).
Catharina Charlotta Ross lienee saanut kirjallisia vaikutteita akateemisesta kodistaan. Hänen isänsä toimi heprean ja kreikan kielten professorina vuosina 1758–1771 ja osoitti väitöskirjoissaan kiinnostusta Raamatun kielellisiä kysymyksiä kohtaan. Isak Ross nimitettiin vielä vanhoilla päivillään teologian tohtoriksi, ja hän kuoli 1783. Birgitta Ross eli vielä seitsemän vuotta sen jälkeen, kenties naimattoman tyttärensä Catharina Charlottan kanssa poikiensa luona.
Catharina Charlotta Ross lienee kirjoittanut runoja jo 1700-luvulla, mutta 11. maaliskuuta 1801 hänen runonsa ”Öfver Solen” (’Auringosta’) ilmestyi Åbo Tidning -lehdessä – runoilijan omalla nimellä, mikä oli siihen aikaan Suomessa harvinaista ja naisten kohdalla suorastaan ennenkuulumatonta. Runon yhteydessä ollut toimittajan kommentti oli kiittävä: kirjoittajaan viitattiin peräti kirjailijattarena (”Författarinnan”), jolla on hienot runoilijanlahjat (”fin skaldegåfva”). Runon sanottiin puhuvan parhaiten puolestaan.
Rossin runo on keväänkoiton innoittama tunnelmapalanen, jossa aurinkoa ylistetään hehkuvin sanoin:
Runo lienee saanut hyvän vastaanoton, sillä melkein tarkalleen vuoden kuluttua 5. maaliskuuta 1802 ilmestyi Åbo Tidningissä Rossin toinen runo ”Skaldestycke öfver Vintern” (’Runo talvesta’). Se oli kuusisäkeistöisenä esikoisrunoa pidempi ja kuvasi talven kylmyyttä ja pimeyttä.
Runon yhteydessä ilmoitettiin mahdollisuudesta tilata ennakkoon Skaldeprof i Moralen och strödda ämnen -nimistä runokokoelmaa, josta ”Skaldestycke öfver Vintern” oli näyte. Runovihkosen oli tarkoitus olla neljän arkin mittainen, mutta se ei tiettävästi ilmestynyt, ehkä ennakkotilausten vähyyden vuoksi. Kokoelma olisi luultavasti sisältänyt vain Catharina Charlotta Rossin runoja.
Kahden runonsa jälkeen Catharina Charlotta Ross ei julkaissut tiettävästi mitään ainakaan omalla nimellään. Hänen elämänsä loppuvaiheista ei tiedetä, mutta luultavasti hän naimattomaksi jääneenä eli sukulaistensa luona, kunnes kuolema tavoitti hänet vuonna 1828, samana vuonna kuin hänen naimisissa olleen sisarensa Brigitta Christinankin.
Milanówek

| Milanówek |
| --- | --- |
 lippu:  vaakuna
 Milanówek
 Koordinaatit: 52°7′N, 20°39′E 
Valtio:   Puola
Voivodikunta:  Masovia
Kaupunginoikeudet:  1951
Hallinto:  
 – Kaupunginjohtaja:  Jerzy Józef Wysocki
Pinta-ala:  
 – Kokonaispinta-ala:  13,52 km²
Väkiluku (2008):  15 449
 – Väestötiheys:  1142,7 as./km²
Aikavyöhyke:  UTC+1
 – Kesäaika:  UTC+2
 
 www.milanowek.pl 
Infobox OKVirheellinen NIMI-arvo: 
Milanówek on kaupunki ja kunta Puolassa, Masovian voivodikunnassa, Grodzisk Mazowieckin piirikunnassa, 31 kilometriä Varsovasta lounaaseen, Keski-Mazovian alangossa. Vuosina 1975–1998 kaupunki kuului hallinnollisesti Varsovan voivodikuntaan. Vuoden 2007 tilastojen mukaan kaupungin asukasluku oli 15 838 henkeä.
Historia

Milanówek perustettiin 1800- ja 1900-lukujen vaihteessa Michał Lasockin maanjaon seurauksena. Kaupunki sijaitsi Varsovan–Wienin rautatien varrella. Alusta asti Milanówek oli ennen kaikkea Varsovan rikkaiden lomakylä, jonne he rakensivat upeat huvilansa. Kun talojen omistajat luopuivat kesäasunnoistaan, niistä tuli loisteliaita koteja. Suosituin ja yksi ensimmäisistä Milanówekin vieraista oli Bolesław Prus, puolalaista realismia edustava kirjailija. Kaupungin kanta-asukkaista tunnetuimpia oli kuvanveistäjä Jan Szczepkowski.
Maailmansotien välisenä aikana Milanówekissa kehittyi huvila-arkkitehtuuri, joka on kaupungin vanhemmassa osassa ollut hallitseva tähän päivään asti. 1920-luvulla perustettiin silkin tutkimuskeskus Centralna Doświadczalna Stacja Jedwabnicza. Milanówekin Pyhän Jadwigan kirkossa säilyttiin toisen maailmansodan aikana uurnaa, joka sisältää Frédéric Chopinin sydämen. Sitä oli siihen asti säilytetty Varsovassa, Pyhän Ristin kirkossa Krakowskie Przedmieście -kadulla. Varsovan kansannousun aikana 1944 Milanówekissa toimi useita tärkeitä Puolan maanalaisen vastarintaliikkeen elimiä. Sen vuoksi Milanówekia kutsuttiin ”pieneksi Lontooksi" ja siitä tuli vapaan Puolan todellinen pääkaupunki.
Vuonna 1951 Milanówek sai kaupunginoikeudet. Vuonna 1961 kaupunkia laajennettiin liittämällä siihen muun muassa nykyinen Kazimierówkan kaupunginosaa. Puolan kansantasavallan aikana nähtiin teollisuuden seuraava kehitysvaihe. Kaupunkiin perustettiin muun muassa kirurgisia laitteita valmistava tehdas MIFAM. Vuoden 1999 hallinnollisessa uudistuksessa Milanówek yhdistettiin viiden muun kunnan kanssa Grodziskin piirikunnaksi.
Kulttuuri

Tunnetuin teos, jossa on paljon Milanówekin arkielämän kuvauksia, on Jarosław Marek Rymkiewiczin runokokoelma Auringonlasku Milanówekissa. Teos sai NIKE- kirjallisuuspalkinnon vuonna 2003. Musiikin harrastajat voivat muistella Hanna Banaszakin laulua "Mansikkoja Milanówekissa.”
Pinta-ala

Vuoden 2002 tilastojen mukaan Milanówekin pinta-ala on 13,52 km², josta:
46 % viljelysmaata
3 % metsää
Milanówek muodostaa 3,69 % piirikunnan pinta-alasta.
Väestö

Väestötilastot (tilastollinen vuosikirja 2007)
|  | kaikki | kaikki | naiset | naiset | miehet | miehet |
| --- | --- | --- | --- | --- | --- | --- |
| jakauma | ihmistä |  % | ihmistä |  % | ihmistä |  % |
| väestö | 15 838 | 100 | 8381 | 53 | 7457 | 47 |
| väestötiheys  (asukkaita/km²) | 1171,4 | 1171,4 | 619,9 | 619,9 | 551,5 | 551,5 |
Vuoden 2002 tilastojen mukaan keskitulo henkeä kohti oli 1 460,08 zlotyä.
Kaupungin hallinto

Pormestari: Jerzy Wysocki (1998 lähtien)
Varapormestari: Bogdan Korycki
Rahastonhoitaja: Bożena Sehn
Kaupungin sihteeri: Jarosław Komża
Kaupunginvaltuuston puheenjohtaja: Jerzy Olczak
Paikallishallinto

Grodziskin kunta
Mazovian voivodikunta
Oikeus: Grodzisk Mazowiecki
Syyttäjänvirasto: Grodzisk Mazowiecki
Verovirasto: Grodzisk Mazowiecki
Nähtävyyksiä

uusromaaninen Pyhän Jadwigan kirkko 1910–12
lukuisat huvilat ja pensionaatit vuosilta 1903-1915, jotka muodostavat kaupungin genius locin.
Urheilu

Jalkapallo
Milanówekissa on jalkapallonklubi KS Milan Milanówek, joka pelaa viidessä liigassa. Klubi sijaitsee Turczynek kadulla. Sen alueella on kolme kenttää ja skeittipuisto.
Koripallo
Koripallon klubi UKS 3 pelaa kolmannessa miesten liigassa. Vuosittain järjestetään katuottelukilpailu (streetball), joka herättää yhä suurempaa mielenkiintoa.
Luistelu
Kaupungissa toimii naisten luisteluryhmä. Tytöt harjoittelevat Varsovassa Stegny radalla. Ryhmä on kolmantena maan ranking-listalla.
Ammunta
Kaupungin ampumarata sijaitsee Zespół Szkół-tiloissa Piasta kadulla. Toiminnan käynnisti Zbigniew Kubek, joka johtaa sitä edelleen.
Shakki
Vuosittain pidetään Milanówekin shakinmestaruuskilpailut.
Tennis
Tenniskenttä Milanówekiin rakennettiin ennen II maailmansotaa. Kentällä pelasi mm. Jadwiga Jędrzejowska, joka voitti toisen palkinnon Wimbledonissa vuonna 1936. Kesällä 2009 suositut näyttelijät tulevat kaupunkiin pelaamaan tennisotteluissa.
Pyöräily
Pari kertaa vuodessa järjestetään pyöräretkiä Mazovian ympäri. Pyöräilijät kilpailivat myös Saksassa ja Italiassa. "Mila Milanowska" -juoksukilpailu järjestetään vuosittain.
Poikien jalkapallo
Vuodesta 2000 lähtien on keväisin järjestetty jalkapalloturnaus. Kaikki alle 16-vuotiaat voivat osallistua turnaukseen. Joukkueeseen kuuluu seitsemän pelaajaa, mistä tulee nimi seitsikot (siódemki).
Koulut

Kaupungin alueella on 5 peruskoulua (3 julkista ja 2 yksityistä), 3 lyseota (2 julkista ja 1 yksityinen) ja 3 lukiota. Kaupungin vanhin koulu on 100-vuotias Zespół Szkół Gminnych nr 1 im.Piotra Skargi.
Yhteydet

Autolla
Milanówekiin pääsee Varsovasta autolla päätietä numero 719. Suunnitteilla on moottoritie A2 Varsovasta.
Junalla
Rautateitä on kaksi: toinen rata on Puolan sisäistä (PKP) ja kansainvälistä liikennettä varten ja toinen Milanówekin ja Varsovan välillä kulkevaa paikallisjunaa (WKD) varten.
Lentäen
Lähin lentokenttä on Varsovan Okęcie.
Ystävyyskaupungit

Lidzbark Warmiński, Puola
Fumone, Italia
Welzheim, Saksa
Aiheesta muualla

Kuvia tai muita tiedostoja aiheesta Milanówek Wikimedia Commonsissa
Castle

Castle on linnaa tarkoittava englannin kielen sana.  Sanaa käytetään myös seuraavissa merkityksissä:
Castle, yhdysvaltalainen komedia-draamasarja
Castle Adventure, Kevin Balesin suunnittelema PC-seikkailupeli
Castle Communications (nykyään Sanctuary Records), englantilainen levy-yhtiö
Lego Castle, Lego-tuotesarja
Castle-luokka, Britannian kuninkaallisen laivaston troolariluokka ensimmäisessä maailmansodassa
Castle-luokka, Uuden-Seelannin laivaston troolariluokka toisessa maailmansodassa
Castle-luokka, korvettiluokka toisessa maailmansodassa
Castle-luokka, Britannian kuninkaallisen laivaston vartioalusluokka
Operaatio Castle, Yhdysvaltain ydinkoesarja vuodelta 1954
Castle, seuraavien henkilöiden sukunimi:
Darrell Castle (s. 1948), yhdysvaltalainen Perustuslakipuolueen poliitikko
John Castle (s. 1940), brittiläinen näyttelijä
Keisha Castle-Hughes (s. 1990), uusiseelantilainen näyttelijä
Keith-Lee Castle (s. 1959), englantilainen näyttelijä
Michael N. Castle (s. 1939), yhdysvaltalainen republikaanipoliitikko, Delawaren kuvernööri 1985–1992
Nick Castle (s. 1947), yhdysvaltalainen näyttelijä
Peggie Castle (1926–1973), yhdysvaltalainen näyttelijä
Wendell Castle (1932–2018), yhdysvaltalainen huonekalumuotoilija ja kuvataiteilija
William Castle (1914–1977), yhdysvaltalainen elokuvaohjaaja, -tuottaja ja -näyttelijä
William B. Castle (1814–1872), yhdysvaltalainen poliitikko
William Bosworth Castle (1897–1990), yhdysvaltalainen lääkäri ja fysiologi
William Ernest Castle (1867–1962), yhdysvaltalainen geneetikko
William Richards Castle (syntynyt 1849), havaijilainen poliitikko
William Castle, Jr., yhdysvaltalainen poliitikko ja diplomaatti
Nianånin vesistö

Ruotsin päävesistöalueet
Nianån pikatein sillan äärellä talvella 2018.
Nianånin vesistö (ruots. Nianåns avrinningsområde, vesistöaluetunnus 46) muodostuu Pohjanlahden Selkämereen laskevan Nianånin ja sen sivujokien yhteisestä valuma-alueesta, jonka kokonaispinta-ala on 197 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Vesistön pääuomana on sen nimikkojoki Nianån, jonka pituus on 40 kilometriä. Joki laskee Itämereen alle 0,1 kuutiokilometriä vettä vuodessa.
Vesistön valuma-alue

Nianånin vesistö sijaitsee kahden suuren vesistön Ljunganin vesistön (tunnus 42) ja Ljusnanin vesistön (tunnus 48) välissä, jossa on viisi pientä päävesistöä. Nianånin vesistö on niistä pienin. Se jääkin pohjoispuolella sijaitsevan Delångersånin vesistön (tunnus 45) ja sen länsipuolella sijaitsevan Ljusnanin vesistön väliin. Nianånin vesistön kaakkoispuolella ja sen joensuun ympäristössä on mereen laskevien ojien ja purojen pieniä valuma-alueita, joiden yhteispinta-ala on suurempi kuin Nianånin vesistö itse.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (62,2 %), turve (6,6 %), kalliomaa (17 %), hiekka ja sora (4,1 %), multamaa (2,1 %), savimaa (1,1 %) ja jäätikköjokijäänteet (0,6 %). Alueen maankäyttöä esittävät maiden käyttöluokitukset, joiden mukaan alueella on metsämaita (88,1 %), soita ja kosteikkoja (2,1 %), viljelymaita (2,1 %), taajamia ja pinnoitettuja alueita (0,3 %) sekä joutomaita (1,2 %). Näiden lisäksi on 6,4 % vesistöjä.
Vesistön valuma-alue > Virtaamia

SMHI on julkaissut tilastossaan Nianånin virtaamien päivittäiset keskivirtaamat vuosilta 1981–2012. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 2,34 kuutiometriä sekunnissa (m³/s), keskiylivirtaama (MHQ) on 11,1 m³/s ja keskialivirtaama (MNQ) on 0,49 m³/s . Toisen lähteen mukaan joen keskivirtaama on 2,2 m³/s ja keskiylivirtaama (MHQ) on 13 m³/s . Suurin kuukausittainen keskivirtaama 16,2 m³/s on mitattu toukokuussa 1986 ja pienin 0,2 m³/s viimeksi vuonna 2007. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot. Sen mukaan kevättulva kestäisi huhtikuusta kesäkuuhun ja sen huippu ajoittuisi toukokuulle.
Vesivoima

Vesistöalueella on patorekisterin mukaan 11 patoa. Vesistössä on yksi vesivoimalaitos Sofieholm, joka tuottaa sähköä 0,6 megawattin teholla noin 2,0 gigawattituntia vuodessa.
Käännös suomeksi
CGIL

Logo
Confederazione Generale Italiana del Lavoro, lyhennettynä CGIL, on italialainen ammatillinen keskusjärjestö. Vuonna 2017 siihen kuului 5,5 miljoonaa työntekijää. CGIL on perustettu vuonna 1944, ja sen ensimmäisenä johtajana toimi Giuseppe di Vittorio.
Aiheesta muualla

Verkkosivut
Castilleja elegans

| Castilleja elegans |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Näivekasvit Orobanchaceae
Suku::  Kastiljat Castilleja
Laji::  elegans
Kaksiosainen nimi
 Castilleja elegans  Malte (1934)  
Katso myös
   Castilleja elegans Wikispeciesissä   Castilleja elegans Commonsissa 
Infobox OKNimi-testi OK: 
Castilleja elegans on näivekasvien heimoon kuuluva kastiljalaji. Sitä kasvaa Siperian itäosissa ja Kanadan keski- ja pohjoisosissa. Sen elinympäristöä ovat järvien rannat, vuorten rinteet ja kostea tundra.
Brudholmen

Brudholmen
| --- | --- |
Sijainti:  60°5′30.00″N, 24°38′40.00″E, Espoo, Kirkkonummi Uusimaa Suomi
Merialue:  Suomenlahti, Itämeri
Pinta-ala:  0,019 km² 
muokkaa - muokkaa wikitekstiä - muokkaa Wikidataa
Brudholmen on huvilasaari Espoo ja Kirkkonummen rajalla. Saaren koillinen osa kuuluu Espoon Suvisaariston merelliseen kaupunginosaan. Naapurisaaria on useita, kuten Pentala koillisessa, Lilla Herrö ja Stora Herrö kaakossa sekä Medvastö lännessä. Brudholmenin pinta-ala on noin kaksi hehtaaria ja etäisyys Helsingin keskustasta noin kahdeksantoista kilometriä lounaaseen.
Brudholmenilla ei ole virallista suomenkielistä nimeä, epävirallisesti sitä kutsutaan nimellä Morsiussaari.
Aiheesta muualla

Tiedostopalvelu.maanmittauslaitos.fi
Brudholmen, Uusimaa, Suomi — Sunrise, Sunset and Daylength
Brawn BGP 001

| Brawn BGP 001 |
| --- | --- |
 Jenson Button Kiinan GP:ssä.
Talli:   Brawn GP
Suunnittelija(t):   Jörg Zander
Kuljettajat:  22.  Jenson Button 23.  Rubens Barrichello
Testikuljettajat:   Alexander Wurz  Anthony Davidson
Teknisiä tietoja
Renkaat:  B Bridgestone
Runko:  hiilikuitumonokokki
Moottori:  vapaasti hengittävä Mercedes-Benz FO108W 2,4 l 90° V8
Voimansiirto:  Brawn GP 7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 2009
Kilpailuja:  17
Voittoja:  8
Paalupaikkoja:  5
Nopeimpia kierroksia:  4
Palkintosijoja:  15
MM-pisteitä:  172
Valmistajien maailmanmestaruuksia:  1 (2009)
Kuljettajien maailmanmestaruuksia:  1 (2009)
Brawn BGP 001 on Formula 1 -auto, jota Brawn GP-talli käytti kaudella 2009. Auto julkistettiin 9. maaliskuuta 2009.
Brawn BGP 001 -auto oli kaudella 2009 aloittaneen uuden Brawn GP-tallin ensimmäinen Formula 1 -auto. Autossa oli Mercedes-Benzin moottori ja siinä käytettiin Bridgestonen renkaita. Värityksessä käytettiin valkoista, keltaista ja mustaa. Autolla ajoivat kauden aikana Jenson Button ja Rubens Barrichello. Auton suunnittelu alkoi alun perin Hondan alaisuudessa kauden 2008 Saksan osakilpailun aikoihin, kun talli päätti valmistautua ajoissa kauden 2009 sääntömuutoksiin, mutta projektin viimeistely jäi tallin jäänteet ostaneelle Ross Brawnille ja tämän Brawn GP-tallille.
Auto yllätti testeissä nopeudellaan ja Brawn GP oli ennakkosuosikki kauden 2009 alkaessa. Talli kiersi menestyksekkäästi sääntöä, jonka mukaan autoissa ei saanut olla ylimääräisiä ilmanohjaajia asentemalla sen pohjaan tupladiffuusorin, joka antoi autolle noin 0,3 sekunnin edun kierrokselta.".
Autolla voitettiin kauden aikana kahdeksan osakilpailua (Button kuusi ja Barrichello 2 voittoa), mikä riitti lopputuloksissa sekä Buttonin kuljettajien että valmistajien mestaruuteen.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Brawn GP | Mercedes V8 | B |  | AUS | MAL | CHN | BHR | ESP | MON | TUR | GBR | GER | HUN | EUR | BEL | ITA | SIN | JPN | BRA | ABU | 172 | 1. |
| 2009 | Brawn GP | Mercedes V8 | B |  Jenson Button | 1 | 1 | 3 | 1 | 1 | 1 | 1 | 6 | 5 | 7 | 7 | Kesk. | 2 | 5 | 8 | 5 | 3 | 172 | 1. |
| 2009 | Brawn GP | Mercedes V8 | B |  Rubens Barrichello | 2 | 5 | 4 | 5 | 2 | 2 | Kesk. | 3 | 6 | 10 | 1 | 7 | 1 | 6 | 7 | 8 | 4 | 172 | 1. |
Aiheesta muualla

Kuvia tai muita tiedostoja aiheesta Brawn BGP 001 Wikimedia Commonsissa
| --- | --- |
 Brawn GP: 
 Tallipäällikkö:  Ross Brawn   Tunnetuimmat kuljettajat:  Jenson Button ·   Rubens Barrichello   Formula 1 -autot: BGP 001  : 
Autot, jotka kilpailivat Formula 1 -kaudella 2009
McLaren MP4-24
Ferrari F60
BMW Sauber F1.09
Renault R29
Toyota TF109
Scuderia Toro Rosso STR4
Red Bull RB5
Williams FW31
Brawn BGP 001
Force India VJM02
CGI (grafiikka)

Blender-ohjelmistolla tuotettu kuva.
CGI-grafiikka (engl. computer-generated imagery) on tietokoneohjelmalla tuotettua grafiikkaa, jota käytetään taiteena, painetussa mediassa, tv-ohjelmissa ja elokuvissa, videopeleissä ja tietokonesimulaatioissa. Erityisesti CGI-animaatio viittaa elokuvissa käytettyihin kohtauksiin.
Tietokonekerroskuvaus käyttää tietokoneella luotuja kuvia.
Tuotettu grafiikka voi pyrkiä fotorealismiin tai piirrosanimaation näköisyyteen. Eräänä tavoitteena fyysinen realismi tai aidonkaltainen liike.
CGI-grafiikka on filmiteollisuudessa "visuaalisten efektien" (VFX) muoto, joka viittaa jälkituotannossa tekemiseen. Vastakohtana tälle ovat "erikoistehosteet" (SFX), jotka tehdään kuvausten aikana tekniikoilla kuten miniatyyrit, matte-maalaukset ja kameratoiminnot. Jurassic Park (1993) vakuutti jotkin elokuvantekijät että CGI-grafiikalla pystyttiin tekemään elävän näköistä kuvaa.
CGI-grafiikkaa ajatellaan halvempana, mutta toisen näkemyksen mukaan siinä saadaan enemmän vastinetta rahalle ja sitä voi muokata enemmän.
Aiheesta muualla

Kuvia tai muita tiedostoja aiheesta CGI (grafiikka) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Computer-generated imagery
Käännös suomeksi
Carl Adolf af Nyborg

Carl Adolf Michael af Nyborg (27. toukokuuta 1879 Helsinki – 2. heinäkuuta 1942 Helsinki) oli suomalainen ruotsin kielellä kirjoittanut kirjailija.
Af Nyborgin vanhemmat olivat senaattori Carl August af Nyborg ja Johanna Amalia Paqvalin. Hän pääsi ylioppilaaksi Nya svenska läroverket i Helsingforsista 1897 ja opiskeli Helsingin yliopistossa valmistuen filosofian kandidaatiksi 1903.
Teoksia

Fragment, [kustantaja tuntematon] 1904
Katolska skalder. Söderström, Helsingfors 1906
Europas kyrkogårdar. Författare, Helsingfors 1907
Dagboksanteckningar. Helsingfors [kustantaja tuntematon] 1915
Carl Albert

Carl Albert
Carl Bert Albert (10. toukokuuta 1908 North McAlester, Oklahoma – 4. helmikuuta 2000 McAlester, Oklahoma)  oli yhdysvaltalainen lakimies ja demokraattipoliitikko. Hän edusti Oklahomaa Yhdysvaltain edustajainhuoneessa 1947–1977, ja toimi edustajainhuoneen puhemiehenä 1971–1977. Albert opiskeli Rhodes Scholarship -stipendillä Oxfordin yliopistossa.
Hänet valittiin edustajainhuoneen enemmistöjohtajaksi 1961, ja hän vaikutti erityisesti terveydenhoitolainsäädäntöön. Puhemieheksi hänet valittiin John William McCormackin jäätyä eläkkeelle.
Albert päätti jäädä eläkkeelle kongressista sen jälkeen, kun hänen nimensä oli vedetty mukaan niin kutsuttuun Koreagate-skandaaliin, jossa Etelä-Korean epäiltiin yrittäneen lahjoa useita yhdysvaltalaisia poliitikkoja. Albertiin skandaali liittyi hänen avustajansa Suzi Park Thomsonin kautta, jonka epäiltiin toimineen Etelä-Korean tiedustelupalvelu KCIAN:n hyväksi. Thomson kiisti syytökset eikä häntä vastaan nostettu syytteitä, mutta syytökset aiheuttivat silti hankaluuksia Carl Albertille. Avustajaansa kohdistuvien syytösten lisäksi Albert oli kongressissa toimiessaan ottanut vastaan noin 6 000 dollarin arvosta Etelä-Korean hallituksen antamia lahjoja, jotka hän kuitenkin luovutti lain edellyttämällä tavalla liittovaltion General Services Administration -virastolle.
Aiheesta muualla

Wikimedia Commonsissa on kuvia tai muita tiedostoja aiheesta .
Henkilöartikkeli kongressin sivuilla
Oklahoman yliopiston Carl Albert -keskus (Arkistoitu – Internet Archive)
| 0 | 1 | 2 | 3 |
| --- | --- | --- | --- |
|  | Edeltäjä: John William McCormack | Yhdysvaltain edustajainhuoneen puhemies 1971–1977 | Seuraaja: Tip O'Neill |
Cathal Brugha Barracks

Cathal Brughan varuskunta.
Cathal Brugha Barracks (iiriksi Dún Chathail Bhrugha) on Irlannin maavoimien varuskunta Rathminesissa Dublinissa. Se on samalla Irlannin asevoimien tärkein tukikohta, jossa on Itäisen maanpuolustusalueen esikunta sekä sota-arkisto.
Historia

Varuskunta on perustettu vuosien 1810 ja 1815 välisenä aikana, jolloin sen nimenä on Portobello Barracks. Varuskunta sai alkuperäisen nimensä Sir Francis Draken panamalaisen Portobellon kaupungin ryöstön muistoksi. Se oli alkujaan ratsuväkivaruskunta, mutta sinne on sittemmin sijoitettu muitakin joukko-osastoja. Varuskunnan kirkko valmistui 1842 ja kanttiinialue 1868.
Vuoden 1916 kansannousussa ja Irlannin itsenäisyystaisteluissa varuskuntaan sijoitetut brittisotilaat osallistuivat tapahtumiin kaikkialla Dublinissa. Mellakoiden aikana kolme toimittajaa sai surmansa vartiokopin lähistöllä. Käskyn tulenavauksesta antanut Royal Irish Rifles -rykmentin komppanianpäällikkö kapteeni Bowen-Colthurst joutui sota-oikeuteen.
Irlantilaiset joukot vastaanottivat 17. toukokuuta 1922 varuskunnan, jolloin siitä tuli kansallisen armeijan komentajan kenraali Michael Collinsin päämaja. Varuskunta nimettiin 1952 Cathal Brughaksi vuoden 1916 kansannousun johtajan mukaan.
Joukot

Varuskuntaan sijoitettiin ensimmäisenä 6th Dragoon Guards, johon kuuluivat seuraavat joukot: Royal Scots Fusiliers, Royal Munster Fusiliers, Durham Light Infantry, Middlesex Regiment, Wiltshire Regiment, Royal Inskilling Fusiliers ja Royal Irish Rifles. Irlannin vastaanotettua varuskunnan siihen oli sijoitettuna erilaisia maavoimien joukkoja.
Siitä tuli Itäisen maanpuolustusalueen esikunta 1994, ja kun Collins Barracksit suljettiin 1997, sinne sijoitettiin lisää joukkoja.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cathal Brugha Barracks
Käännös suomeksi
Brue

| Brue |
| --- | --- |
 Brue Glastonburyn lähistöllä
Alkulähde:  Brewham
Laskupaikka:  Bristolin kanaali
Maat:  Yhdistynyt kuningaskunta
Pituus:  54 km
Brue on noin 54 kilometriä pitkä joki Somersetin alueella Lounais-Englannissa Yhdistyneessä kuningaskunnassa. Se saa alkunsa Brewhamissa Etelä-Somersetissa ja laskee Bristolin kanaaliin Burnham-on-Seassa. Bruen merkittävimmät sivujoet ovat Pitt, Alham ja Whitelake River.
Aiheesta muualla

Kuvia tai muita tiedostoja aiheesta Brue Wikimedia Commonsissa